Красников Николай Олегович

Красников Николай Олегович (4 февраль 1985 йыл) — боҙҙа мотоуҙышта сығыш яһаусы спортсы. Рәсәйҙең атҡаҙанған спорт мастеры. Шәхси зачетта һигеҙ тапҡыр донъя чемпионы, команда зачетында ун ике тапҡыр донъя чемпионы, күп тапҡыр Рәсәй чемпионы.

 Биографияһы 
Николай Олегович Красников 1985 йылдың 4 февралендә Ҡурған өлкәһенең Шадринск ҡалаһында, мотокросс буйынса профессиональ тренер ғаиләһендә тыуған.

Атаһы етәкселегендә 11 йәштән алып мотокросс, 1998—1999 йылдың ҡышынан — Шадринск ҡалаһында боҙҙа мотоуҙыш менән шөғөлләнә. 1999—2000 йылдар миҙгелендә тәүге рәсми ярыштарҙа ҡатнаша, ул «Торпедо-ШААЗ» командаһы составында ил чемпионатында 5-се урын биләй. 2000 йылдың 16 декабрендә Николай Рәсәй команда чемпионатының беренсе этабында Өфөнөң «Төҙөүсе» стадионы боҙонда тәүге тапҡыр Шадринск автоагрегат заводы командаһы өсөн сығыш яһайКРАСНИКОВ НИКОЛАЙ ОЛЕГОВИЧ. .

Киләһе 2000/01 миҙгелендә инде илдең юниорҙар чемпионатында еңеү яулай, ә боҙҙағы спидвей буйынса Рәсәй команда чемпионатында «Торпедо-ШААЗ» командаһы менән бронза призер була. 2001/02 миҙгелендә Өфөнөң «Башҡортостан» командаһына күсә, әлеге ваҡытта уның составында туғыҙ чемпион титулы яулаған, шул иҫәптән — алтауһы бер рәттән (2004—2008). Илдең шәхси чемпионатында ете тапҡыр чемпион титулы яулаған.

2003 йылда боҙҙағы спидвей буйынса Рәсәй шәхси чемпионатында тәүге тапҡыр призер була, Донъя шәхси чемпионаты циклында сығыш яһау хоҡуғы ала, унда тәү башлап сығыш яһау миҙгелендә 8-се була. Киләһе миҙгелдә инде спортсы донъяла өсөнсө була, ә 2005 йылдан башлап рекорд серияһы ҡуя — донъя шәхси чемпионатында 8 еңеү, шуның менән бергә бер рәттән (2005—2012). Айырыуса шул иғтибарға лайыҡ, 2006 һәм 2009 йылдарҙа Николай Красников чемпионаттың бөтә этаптарында ла еңеү яулай.

Параллель рәүештә донъя команда чемпионатында сығыш яһай һәм, Рәсәй йыйылма командаһы составында ун ике алтын миҙал яулай, шуларҙың 10 — бер рәттән (2004—2013 һәм 2015—2016).

2007 йылда Шадринск дәүләт педагогия институтын тамамлайКРАСНИКОВ Николай Олегович..

2011 йыл миҙгеле аҙағында карьераһын тамамлауы тураһында иғлан итә. Спортсы, Өфө клубының ил чемпионатында позицияһын юғалтмаҫ өсөн генә ярыштарҙа сығыш яһауҙы дауам итәсәкмен тип белдерәНиколай Красников завершает карьеру гонщика. Әммә, спортсы һуңынан аңлатыуынса, «[Башҡортостан] республикаһындағы сәйәси хәл-тороштар миңә быны эшләргә мөмкинлек бирмәне, һәм уҙған [2011-2012] миҙгелдәрҙе тулыһынса төшөрөп ҡалдырҙым»Николай Красников завершил карьеру. 2013 йыл миҙгелендә спортсы донъя шәхси чемпионатында сығыш яһамай, әммә донъя команда чемпионатында ҡатнаша. 2014 йыл миҙгелендә Рәсәй шәхси чемпионатында һәм халыҡ-ара ярыштарҙа ҡатнашмай, әммә 2015 йылда яңынан донъя команда чемпионатына һәм Рәсәй шәхси чемпионатына әйләнеп ҡайта, донъя шәхси чемпионаты этабында ҡатнаша. 2016 йылда шул уҡ хәл ҡабатлана.

Тренерҙары — Олег Красников, Владимир Белоногов (механик), Сергей Шутов.

2011 йылда Башҡортостан Республикаһы Мотоспорт федерацияһы етәксеһе булаНиколай Красников возглавил Федерацию мотоспорта республики, 2015 йылдың авгусында, республикала мотоспорт үҫешендә алға китеш булмау һәм «Ғ. Ҡадыров исемендәге техник спорт төрҙәре үҙәген» финанслау туҡтатылыу менән бәйле, отставкаға китәПрезидент Мотофедерации Башкирии Николай Красников подал в отставку.

Боҙҙа мотоуҙышта ҡатнашыуҙан тыш, мотокросстарҙа һәм ҡаргиҙәрҙә кросстарҙа ҡатнаша.

 Гран-при донъя серияһы 
Сезон12345678910УрынБаллдар 2003Саранск18Саранск 16 Ассен13Ассен5Берлин13Берлин108 75 2004Саранск16Саранск -Өфө16Өфө20 Ассен25Ассен14 Берлин25Берлин163 132 2005 Саранск25 Саранск 25Ассен20Ассен16Берлин18Берлин20 1 124 2006 Саранск25 Саранск 25 Ассен25 Ассен25 1 100 2007Өфө20Өфө 18 Ассен20 Ассен25Берлин18 Берлин25 1 126 2008 Саранск25 Саранск 25 Ассен25 Ассен25Берлин10Берлин14 1 124 2009Красногорск25Красногорск 25Өфө25Өфө25Берлин25Берлин25Ассен25Ассен251 200 2010Тольятти25Тольятти 25Саранск16Саранск25Инсбрук25Ассен25Ассен25Берлин25Берлин201 211 2011Красногорск25Красногорск 25Тольятти18Тольятти20Ассен20Ассен18Инцель25Инцель251 176 2012Красногорск18Красногорск 18Өфө17Өфө21Ассен18Ассен19Уппсала21Уппсала161 148 2015Красногорск21Красногорск 20  Тольятти-  Тольятти- Алма-Ата-  Алма-Ата- Ассен- Ассен- Инцелль- Инцелль- 13 41 2016Красногорск18Красногорск 15  Алма-Ата-  Алма-Ата- Берлин- Берлин- Ассен- Ассен- Инцелль- Инцелль- 13 33 2017  Тольятти-  Тольятти -Шадринск13Шадринск15 Алма-Ата-  Алма-Ата- Берлин- Берлин- Херенвен- Херенвен- 15 28
 Рәсәйҙә ҡаҙаныштары. 
 Үҫмерҙәр ярышында 
 Боҙҙа мотоуҙыш буйынса Рәсәй чемпионаты:

 шәхси зачетта — 1 урын (2001, 2003), 2 урын (2002)

 Ололар ярышында 

 Боҙҙа мотоуҙыш буйынса Рәсәй чемпионаты:

 шәхси зачетта — 1-се урын (2005, 2007, 2009, 2010, 2013, 2015, 2016), 2-се урын (2003, 2006, 2011, 2012), 3-сө урын (2008)
 команда зачетында — 3-сө урын (2001, 2016), 1-се урын (2002, 2004, 2005, 2006, 2007, 2008, 2009, 2014, 2015), 2-се урын (2003, 2010, 2011, 2012, 2013)

 Рәсәй кубогы — 1 урын (2002, 2003) Халыҡ-ара ярыштарҙа юғары ҡаҙаныштары 

 Донъя шәхси чемпионаты —3-сө урын (2004), 1-се урын (2005, 2006, 2007, 2008, 2009, 2010, 2011, 2012), 13-сө урын (2015, 2016), 15-се урын (2017)(этапты ҡабул итеүсе ил вәкиле булараҡ, ҡырағай картаһы буйынса, ике этапта)
 Донъя команда чемпионаты — 1-се урын (2004, 2005, 2006, 2007, 2008, 2009, 2010, 2011, 2012, 2013, 2015, 2016)
 Европа шәхси чемпионаты — 1 урын (2016, 2017), 2 урын (2002, 2013)

 Маҡтаулы исемдәре һәм бүләктәре 

 Салауат Юлаев ордены, 2004
 Халыҡ-ара класслы Рәсәй спорты мастеры, 2003
 Рәсәйҙең боҙҙа мотоуҙыш буйынса атҡаҙанған спорт мастеры, 2008

 Ғаиләһе 
Атаһы — Олег Николаевич; әсәһе — Ирина АлександровнаМногократный чемпион мира по мотогонкам на льду Николай Красников: «Мотоциклами я заинтересовался в шесть лет». Николай Олеговичтың улы барГонщик Красников Николай Олегович: биография, достижения и интересные факты..

 Иҫкәрмәләр 

Категория:Рәсәйҙең атҡаҙанған спорт мастерҙары
Категория:Салауат Юлаев ордены кавалерҙары
Категория:Шәхестәр:Өфө
Категория:Алфавит буйынса шәхестәр
Категория:4 февралдә тыуғандар
Категория:1985 йылда тыуғандар
Категория:Алфавит буйынса спортсылар